John Travolta, celebrul actor în vârstă de 69 de ani, a povestit pentru prima dată despre un moment de groază petrecut în 1992, când a fost la un pas de moarte într-un avion privat.
O defecțiune electrică l-a forțat să aterizeze de urgență, iar starul de la Hollywood a mărturisit că a crezut că va muri. Experiența șocantă a marcat profund actorul, care a decis să își exploreze frica într-un scurtmetraj, relatează New York Post.
În 1992, John Travolta se afla la manșa unui avion privat împreună cu familia sa când a avut loc o defecțiune electrică. Cu lipsa instrumentelor și electricității, actorul a simțit că își va pierde viața.
Cu două motoare funcționând corect, dar fără instrumente, a reușit să aterizeze cu frâna de urgență pe Aeroportul Internațional din Washington.
După această experiență traumatizantă, actorul a decis să accepte un rol în scurtmetrajul "The Shepherd", care explorează o situație similară, unde un pilot se confruntă cu riscul de a-și pierde viața din cauza unei defecțiuni electrice.
Travolta a recunoscut că clipele de groază l-au marcat mulți ani și că această experiență a influențat decizia sa de a explora subiectul în proiectul cinematografic.